Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3652

160. cikk Az Olasz Köztársaság Kormánya a Dán Királyság, Írország, valamint Nagy-Britannia és Észak-Írország Egyesült Királysága Kormányának megküldi az Európai Gazdasági Közösséget létrehozó szerződés, az Európai Atomenergia-közösséget létrehozó szerződés és az azokat módosító, illetve kiegészítő szerződések egy-egy hitelesített másolatát holland, francia, német és olasz nyelven. Az Európai Gazdasági Közösséget létrehozó szerződés, az Európai Atomenergia-közösséget létrehozó szerződés és az azokat módosító, illetve kiegészítő szerződések dán, angol, ír és norvég nyelven megszövegezett szövegei ezen okmány mellékletét képezik. A dán, angol és ír nyelven készült szövegek ugyanolyan feltételekkel hitelesek, mint a fent említett szerződések eredeti szövegei.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes